PROCES VERBAL
Nr. 30 din 21.12.2015
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți membrii Consiliului de Observatori: 
DELEU Doina, GUREZ Lilia, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.

Invitați:
Olga Bordeianu – Președintele IPNA Compania „Teleradio-Moldova”
Mircea Surdu – Director al postului public de televiziune ”Moldova 1”;
Veaceslav Georghișenco - Director interimar al postului ”Radio Moldova”;
Leonid Melnic - Sef Departament, Vicedirector TV
Ecaterina Stratan – Director Departamentul Stiri si Dezbateri
Efim Josanu – Sef Directia Sport RD/TV
Tatiana Vlas – Sef Departamentul Programe si Planificare
Gutu Alexandru – Vicedirector Tehnic, Sef Centru Tehnic TV
Blanaru Galina – Șef departament financiar;
 Au asistat:
Nicu Scorpan 
Aleco Grosu
Natalia Novac 
Radu Vahnovan 
Diana Donica 
Reprezentanți ai Jurnal TV

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 7 membri CO, respectiv a propus începerea şedinţei CO. 
S-a votat începerea şedinţei, ora 15:00: „PRO” – 7 voturi  (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).

Preşedintele Consiliului de Observatori al IPNA Compania „Teleradio-Moldova” a dat citirii Ordinea de zi publicată cu un singur subiect, a propus să fie introdus subiectul care nu a fost examinat în ședința trecută despre formarea creanțelor curente pentru 9 luni ale anului 2015, întrebând membrii CO dacă au alte propuneri pentru modificarea Ordinii de zi. Dnul Grozavu a propus să discutăm la finele subiectului nr. 1 dacă avem suficient timp să examinăm creanțele. Majoritatea membrilor CO au susținut propunerea dlui Grozavu motivând prin faptul că nu se cunoaște cât va dura prezentarea raportului de activitate a directorului Moldova1.
Preşedintele Consiliului de Observatori al IPNA Compania „Teleradio-Moldova” a dat citirii Ordinea de zi cu următoarele subiecte:
1. Alegerea secretarului ședinței CO.
2. Raportul de activitate al directorului postului public de televiziune” Moldova 1” pentru ultimii trei ani.
S-a votat: „PRO” – 7 voturi  (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).

Subiectul nr. 1. Alegerea Secretarului şedinţei CO.
Preşedintele Consiliului de Observatori al IPNA Compania „Teleradio-Moldova” a constatat ca fiind vacantă funcția de secretar al CO și a propus-o pe dna Gurez în calitate de secretar al ședinței.
 S-a votat: „PRO” – 7 voturi  (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).

Subiectul nr. 2. Raportul de activitate al directorului postului public de televiziune” Moldova 1” pentru ultimii trei ani.
Președintele CO, Doina Deleu a menționat că acum trei ani, prin Hotărârea CO Nr.128 din 14 decembrie 2012 adoptată cu votul a cinci membri CO, dnul Mircea SURDU  a fost confirmat prin concurs și numit în funcția de director al televiziunii Instituţiei Publice Naţionale a Audiovizualului Compania „Teleradio-Moldova pentru un mandat de 5 (cinci) ani.
Președintele CO, Doina Deleu a întrebat dna Bordeianu, Președintele Companiei dacă vrea să ia cuvânt. Dna Bordeianu a mulțumit, dar a răspuns că dnul Surdu are o prezentare compusă din mai multe părți, inclusiv a invitat colegii săi de la TV pentru ca ei la fel să prezinte raport. Astfel dna Deleu a oferit cuvânt dlui Mircea Surdu, director al televiziunii Instituţiei Publice Naţionale a Audiovizualului Compania „Teleradio-Moldova.
Dnul Surdu s-a axat pe analiza comparată a activității din acești 3 ani, prin care a evidențiat transformările calitative din cadrul televiziunii publice. În special s-a referit la colaborarea fructuoasă cu alte televiziuni publice străine, proiectele de succes cum sunt ”Gala filmului documentar”, ”Demnitate națională”, ”Настоящее время” și multe altele. A menționat că datorită retehnologizării Studioului nr. 1 se lucrează mult mai eficient în platou. Au fost atrași mai mulți prezentatori tineri care atrag atenția telespectatorului precum sunt Gloria Gorincioi, Cătălin Ungureanu.
În continuare a prezentat echipa sa de creație:
Leonid Melnic - șef departament, vicedirector TV
Ecaterina Stratan – director departamentul stiri si dezbateri
Efim Josanu – șef direcția sport RD/TV
Tatiana Vlas – șef departamentul programe si planificare
Gutu Alexandru – vicedirector tehnic, sef centru tehnic tv
Fiecare dintre ei va prezenta un raport de activitate după care membrii CO vor punea formula întrebări.
Președintele CO, Doina Deleu a mulțumit dlui director pentru contribuția eficientă și i-a urmat mult succes în continuare.
Următorul raportor dnul Leonid Melnic, Sef Departament, Vicedirector TV a făcut o prezentare generală a resurselor umane din cadrul TV și a menționat problema lipsei resurselor umane calificate drept urmare a unei restructurări ineficiente. Dnul Melnic a enumerat tipul emisiunilor difuzate: informative,  de educație, de cultură, pentru tineret, divertisment, economie, social-politice, pentru etnii; a evidențiat emisiunile de brand cum ar fi Evantai folcloric, Magazinul Copiilor, Ring-Star, Cultura Azi, Art-atelier, Festivalurile Marțișor, Maria Bieșu și toate sărbătorile naționale la care partener este TV națională; au fost enumerate proiectele de succes pentru fiecare din ani.
Următorul raportor Ecaterina Stratan, director departamentul știri și dezbateri a arătat prin prezentarea Power-point cum a fost îmbunătățită imaginea, ținuta și dicția prezentatorilor de știri. A menționat că au puțini reporteri și editori, dar cel mai graf este lipsa unui grafician. În pofida acestui fapt actualmente se realizează zilnic 9 ediții de știri ro/rus, știrile sunt transmise în direct, se folosește LIVE în știri. Se realizează de aceeași echipă Sinteza săptămânii, Stop-Cadru, 3 emisiuni de dezbateri Moldova în direct și alte ediții speciale care reflectă starea reală n societate, politica etc. 
Pe finalul raportului dna Stratan a menționat că timp de un an și ceva de când deține funcția a trecut prin 3 campanii electorale, una parlamentară și 2 locale și este mândră de faptul că monitorizările naționale CCA și CEC și cele internaționale BBC, OSCE au constatat că Moldova 1 respectă în totalitate principiile de obiectivitate, pluralism politic,  au dat o calificare înaltă știrilor pentru corectitudine și reflectarea echidistantă a tuturor evenimentelor social-politice.
Efim Josanu, șef direcția sport RD/TV a menționat importanța celor 2 evenimente a Jocurilor Olimpice de iarnă din Brazilia și a Campionatul Mondial de Fotbal și necesitatea creării a 2 rubrici noi ”Giganții studiourilor” și ”Sport în direct”. A menționat proiectul de succes ”O masă de tenis” și a propus un nou proiect ”Volei pe teren”.
Tatiana Vlas, șef departamentul programe si planificare a efectuat un studiu al poziționării Moldova 1 în dependență de diferite criterii, prin urmare reiese că Moldova 1 se poziționează pe locul 2-3 național. 
Gutu Alexandru – vicedirector tehnic, sef centru tehnic tv a prezentat în ordine cronologică schimbarea tehnică la Moldova1.
Membrii CO au formulat întrebări de concretizare și au îndemnat colegii să vină cu propuneri de îmbunătățire a statelor de personal și la alte capitole la care sunt prezente probleme. 
Dl P. Grozavu, care a avut câteva sugestii legate de îmbunătățirea și performarea grilei de emisie TV, a propus ca raportul de activitate al directorului TV, în formatul în care a fost prezentat, să fie dat publicității pe site-ul Companiei, www.trm.md.
La finele discuţiilor, Președintele CO, Doina Deleu a propus membrilor CO să fie luat act de raportul de activitate al directorului postului public de televiziune” Moldova 1” pentru ultimii trei ani, iar Anexa „Raportul de activitate al directorului postului public de televiziune Moldova 1 pentru ultimii trei ani” sunt parte integrantă a prezentei hotărâri.
S-a votat: PRO – 7 voturi (D. Deleu; L. Călugăru; L. Gurez; P. Grozavu; S. Nistor; L. Vasilache; V. Țapeș).

După o mică pauză, președintele CO a dat citirii subiectele care urmează a fi dezbătute în ședințele CO, a pus în discuție convocarea următoarei ședințe și a propus membrilor să aleagă din datele de 22, 23, 24, deoarece o parte din membri CO vor fi în imposibilitate de a se prezenta la ședințe, astfel au solicitat să fie doar o singură ședință până la sfârșitul anului, propunând a fi convocată pe 23 decembrie ora 10.00. Dnul Grozavu a menționat că nu poate veni miercuri, 23 decembrie 2015 ora 10.00 la ședință, propunând data de 24 decembrie. Președintele a supus votului prima propunere de convocare a ședinței pe 23 decembrie ora 10.00 în care se vor discuta cele mai importante subiecte care nu pot fi lăsat pentru anul viitor, pentru care materialele au fost prezentate anterior și altele sunt în copii în mapa fiecăruia:
1. Raportul de activitate al ombudsmanului pentru anii 2013-2015.
2. Explicarea detaliată a formării creanțelor curente pentru 9 luni ale anului 2015.
3. Modificarea bugetului IPNA Compania „Teleradio-Moldova” pentru 2015.
4. Transmiterea în locațiune a spațiului de 337,06 m.p. situat la parterul Casei Radio.
S-a votat: PRO – 6 voturi (D. Deleu; L. Călugăru; L. Gurez; S. Nistor; L. Vasilache; V. Țapeș). CONTRA – 1 vot P. Grozavu

Preşedintele CO a declarat epuizarea subiectelor din Ordinea de zi şi a pus la vot încheierea şedinței.

S-a votat: „PRO” – 7 voturi (D. Deleu; L. Gurez; P. Grozavu; L. Călugăru; S. Nistor; V. Țapeș; L. Vasilache)

Durata şedinţei: 14:00-19:30.
Au semnat:

Preşedintele
Consiliului de Observatori                                    			Doina DELEU

Secretarul şedinţei
Consiliului de Observatori                                   		   	Lilia GUREZ

